යුක්රේනයට අයත්, යුක්රේන පාලනය ප්‍රතික්ෂේප කරන ඩොනෙස්ක් සහ ලුහාන්ස් පළාත් සඳහා සම්බාධක පැනැවීමට ඇමෙරිකාව පියවර ගෙන තිබේ.ඒ, රුසියන් හිතවාදීන්ගෙන් සමන්විත මෙම පළාත් ස්වාධීන රාජ්‍ය ලෙස පිළිගැනීමට රුසියන් ජනාධිපති ව්ලැදිමීර් පුටින් පියවර ගැනීමත් සමඟය.ඇමෙරිකන් ජනාධිපති බයිඩන් ඩොනෙස්ක් සහ ලුහාන්ස් පළාත් සඳහා සම්බාධක පැනැවීම සිදු කළේ විධායක නියෝගයක් නිකුත් කරමින් යැයි ධවල මන්දිර මාධ්‍ය ලේකම්වරිය ජෙන් සාකී මාධ්‍යවේදීන් හමුවේ පැවැසුවාය.රුසියාව යුක්රේනයට පහර දීමක් කළහොත් ඩොනෙස්ක් සහ ලුහන්ස්ක් පළාත් සඳහා තව තවත් ආර්ථික, වෙළෙඳ සම්බාධක පැනැවීම සිදු කරන බවට ඇමෙරිකන් ජනාධිපති ජෝ බයිඩන් අනතුරු අගවීම් කර ඇතැයි ද ධවල මන්දිර මාධ්‍ය ලේකම්වරිය වැඩි දුරටත් කියා සිටියාය.